Hine-nui-te-pō

U maorskoj mitologiji, Hine-nui-te-pō je "velika noćna žena", "velika žena podzemlja", božica noći i smrti, vladarica podzemlja. Ona je kćer Tānea i njegove žene Hine-ahuonee.

 Hine-nui-te-pō,  Tāne  i Maui
Hine-nui-te-pō je i strašna i lijepa božica. "Crveni sjaj na zapadnom nebu dolazi od nje... Njeno tijelo slično je ljudskom, ali su joj oči od zelenog kamena, njena kosa je morska trava, a usta su joj kao barakudina usta." Sva djeca Rangija i Pape su muška, te nije bilo ženskih božica, osim same Pape. Tāne se potužio majci koja mu je rekla da napravi ženu od crvene gline što je i učinio; nazvao ju je Hine-ahuone. Ona mu je rodila Hine-nui-te-pō. Tāne se oženio s njom nakon smrti Hine-ahuone. Jednog dana Hine-nui-te-pō upitala je muža ko joj je otac, a on joj je potvrdno odgovorio da je to on. Ona se tada posramila te pobjegla u podzemlje, gdje je postala božica smrti. Heroj Maui je vodio ljubav sa Hine-nui-te-pō kako bi zatražio besmrtnost za ljude, ali je nju ujutro probudila pjesma drozda, te se naljutila i ubila Mauija, koji je postao prvi čovjek koji je umro. Također, kad su bogovi kaznili Whaitiri sljepoćom, Hine-nui-te-pō joj je rekla da je to kazna. Kad je bog mora Tangaroa počeo raditi obradive površine, bijesna Hine-nui-te-pō je stvorila insekte da zauvijek dosađuju ljudima i ometaju ih.

 Također pogledajte 
 Perzefona
 Incest

Kategorija:Maorska mitologija